
Nr.4c-19/5/09.02.2022


          Nr. LXIX/296/21.12.2021
       Plx 596/2021                                                     L 522/2021
AVIZ COMUN

asupra proiectui de Lege pentru aprobarea Ordonanţei de urgenţă a Guvernului nr.97/2021 cu privire la rectificarea bugetului de stat
În conformitate cu prevederile art.21 din Regulamentul activităților comune ale Camerei Deputaților și Senatului, republicat, Biroul permanent al Camerei Deputaților și Biroul permanent al Senatului reunite în ședință comună în data de 10 decembrie 2021 au hotărât să transmită, spre avizare în procedură de urgență, Comisiei pentru tehnologia informaţiei şi comunicaţiilor din Camera Deputaţilor, respectiv Comisiei pentru comunicații și tehnologia informației din Senat, proiectul de Lege pentru aprobarea Ordonanţei de urgenţă a Guvernului nr.97/2021 cu privire la rectificarea bugetului de stat.
Consiliul Legislativ a avizat favorabil proiectul de ordonanță de urgență, cu observații și propuneri, conform avizului nr.728/07.09.2021.
Consiliul Suprem de Apărare a Țării a avizat favorabil propunerile de buget, rectificate pentru anul 2021 ale MApN, MAI, SRI, SIE, SPP, STS, conform Hotărârii CSAT nr.108 din 18.08.2021.


Proiectul de lege are ca obiect de reglementare rectificarea bugetului de stat pe anul 2021. Astfel, bugetul de stat pe anul 2021 se majorează la venituri cu suma de 6.414,3 milioane lei, iar la cheltuieli se majorează cu suma de 17.599,5 milioane lei credite de angajament şi cu suma de 10.017,9 milioane lei credite bugetare, iar deficitul se majorează cu suma de 3.603,6 milioane lei.

Membrii Comisiei pentru tehnologia informației și comunicațiilor din Camera Deputaţilor şi membrii Comisiei pentru comunicații și tehnologia informației din Senat au dezbătut proiectul de lege, în ședințe separate.
În urma dezbaterilor membrii cele două Comisii au hotărât, cu majoritate de voturi, avizarea favorabilă a proiectul de Lege pentru aprobarea Ordonanţei de urgenţă a Guvernului nr.97/2021 cu privire la rectificarea bugetului de stat.
În raport de obiectul şi conţinutul său, proiectul de lege face parte din categoria legilor ordinare.

